Vera Slutskaia

Vera Klimentevna Slutskaia (,  Vera Klimentseŭna Slutskaia; 1874eko irailaren 17a - 1917ko azaroaren 12a) bielorrusiar boltxebikea izan zen.

Biografia 
Ogibidez haginlaria zen, eta 1898an jada protesta iraultzaileetan parte hartzen zuen, urte horretan lehen aldiz atxilotua izan zelarik. 1901an, Bund judutarraren kide egin zen, eta 1902an, Errusiako Langileen Alderdi Sozialdemokratako (marxista) kide egin zen. 1903an, alderdi hau bitan zatitu zenean, boltxebikeen alde egin zuen. 1905ko iraultzan parte hartze garrantzitsua izan zuen, alderdiaren adar militarraren kide izan zelarik. 1909an erbestera egin zuen, Alemanian eta Suitzan bizi zen eta 1912an, berriz itzuli zen.

Errusian zela, hainbat aldiz atxilotu zuten. Otsaileko Iraultzaren ostean, Petrogradeko Udal-Dumako kide aukeratu zuten boltxebikeen aldetik. Petrogradeko “Vasilevski Uhartea” auzoko komite boltxebikearen burua izan zen. Uztaileko Egunetan, alderdiak manifestazioak zuzentzearen aldeko boltxebike apurrenetakoa izan zen. 1917ko uztail bukaeran Alderdi Boltxebikeak egin zuen VI. Biltzar Nagusian, alderdiaren ezker muturrean kokatu zen, altxamendu armatuaren alde eginez. Urriaren 30ean hil zen Petrograd Kerenski-Krasnov matxinadaren aurrean defendatzen ari zela. 1918 eta 1944 artean, Leningradetik gertu dagoen Pavlovsk hiria “Slutsk (Pavlovsk)” deitu zen bere omenez, errusiar iraultzaile baten omenez izena aldatu zuen lehen hiria izan zen Pavlovsk.

Erreferentziak

Kanpo estekak 

Errusiako Iraultzako biografiak
Errusiako politikariak
Errusiako feministak
Bielorrusiako juduak
Bundeko kideak
Minskarrak
Bielorrusiako komunistak
Errusiako komunistak
Errusiako Gerra Zibileko militarrak
Bielorrusiako politikariak
Errusiako militarrak
Bielorrusiako militarrak
Emakume militarrak
Emakume politikariak
Boltxebike Zaharrak
Errusiako Langileen Alderdi Sozialdemokratako kideak